title: 2001/677/EZ: Odluka Komisije od 10. kolovoza 2001. o obrascu izvješća koje države članice ispunjavaju u skladu s člankom 9. Direktive 1999/94/EZ (priopćena pod brojem dokumenta C(2001) 1883)  Tekst značajan za EGP

text:
                  15/Sv. 17

                  HR

                  Službeni list Europske unije

                  22

            32001D0677

                  L 237/5

                  SLUŽBENI LIST EUROPSKE UNIJE

            ODLUKA KOMISIJE
      od 10. kolovoza 2001.
      o obrascu izvješća koje države članice ispunjavaju u skladu s člankom 9. Direktive 1999/94/EZ
      (priopćena pod brojem dokumenta C(2001) 1883)
      (Tekst značajan za EGP)
      (2001/677/EZ)
      KOMISIJA EUROPSKIH ZAJEDNICA,
      uzimajući u obzir Ugovor o osnivanju Europske zajednice,
      uzimajući u obzir Direktivu 1999/94/EZ Europskog parlamenta i Vijeća od 13. prosinca 1999. o dostupnosti podataka za potrošače o ekonomičnosti potrošnje goriva i emisijama CO2, u vezi s prodajom novih osobnih automobila (1), a posebno njezin članak 9.,
      budući da:

                  (1)

                  Države članice su obvezne dostaviti Komisiji do 31. prosinca 2003. izvješće o učinkovitosti odredaba Direktive 1999/94/EZ u razdoblju od 18. siječnja 2001. do 31. prosinca 2002.

                  (2)

                  Obrazac tog izvješća utvrđuje se najkasnije do 18. siječnja 2001.

                  (3)

                  Mjere predviđene ovom Odlukom u skladu su s mišljenjem Odbora osnovanog prema članku 10. Direktive 1999/94/EZ.

                  (4)

                  Odgovori na pitanja u obrascu izvješća moraju se temeljiti na nacionalnim podacima i informacijama koje se prikupljaju korištenjem odgovarajućih nacionalnih metodologija, a odgovori moraju biti što sveobuhvatniji,

            DONIJELA JE OVU ODLUKU:
      Članak 1.
      Države članice dostavljaju Komisiji izvješća zahtijevana člankom 9. Direktive 1999/94/EZ u skladu s obrascem koji se nalazi u Prilogu.
      Članak 2.
      Ova je Odluka upućena državama članicama.

         Sastavljeno u Bruxellesu 10. kolovoza 2001.

               Za Komisiju

            Margot WALLSTRÖM

               Članica Komisije

         (1)  SL L 12, 18.1.2000., str. 16.

         PRILOG
         Obrazac izvješća koje države članice dostavljaju u skladu s člankom 9. Direktive 1999/94/EZ

            GLOSAR

         Sljedeće definicije uključene su samo za potrebe tumačenja ovog izvješća

            Sustav razvrstavanja vozila znači sustav razvrstavanja automobila npr. prema njihovom tipu ili kategoriji (npr. obiteljsko, mini, kompaktno, limuzina ili sportsko vozilo, ili prema drugim parametrima).

            Potrošač-gospodarski subjekt znači pravna ili fizička osoba – gospodarski subjekt koji plaća za leasing ili za kupnju vozila koje će se pretežito koristiti za poslovne potrebe.

            Predstavnik trgovca znači osoba koja predstavlja trgovca i putem koje potrošač kupuje ili uzima u leasing vozilo.

            Trgovac znači trgovačko društvo od kojeg potrošač kupuje ili uzima u leasing vozilo.

            Multi-franšiza znači trgovac koji prodaje više marki automobila (tj. prodaje automobile više proizvođača).

            Prodajno mjesto znači mjesto, kao što je salon ili prostor, na kojem su novi osobni automobili izloženi ili ponuđeni na prodaju ili uzimanje u leasing potencijalnim potrošačima. Trgovački sajmovi na kojima se novi osobni automobili predstavljaju javnosti su uključeni u ovu definiciju.

            Potrošač-pojedinac znači fizička osoba koja plaća za leasing ili za kupnju vozila koje se neće koristiti za poslovne potrebe.

            Mono-franšiza znači trgovac koji prodaje samo jednu marku automobila (tj. prodaje vozila samo jednog proizvođača).
         Kratice

                        (O)

                     Obvezno

                        (F)

                     Fakultativno

               A.   PODACI O INSTITUCIJI (INSTITUCIJAMA) KOJA (KOJE) PODNOSI (PODNOSE) IZVJEŠĆE
             (*)

         SVE OBVEZNO

                     1.

                     Ime i prezime osobe koja popunjava obrazac:

                     2.

                     Službeni naziv funkcije osobe koja popunjava obrazac:

                     3.

                     Naziv organizacije i odjela organizacije:

                     4.

                     Vrsta organizacije:

                     5.

                     Adresa:

                     6.

                     Međunarodni telefonski broj:

                     7.

                     Međunarodni telefaks:

                     8.

                     Elektronička pošta:

                     9.

                     Je li institucija imenovana prema članku 8. Direktive?

               B.   KONTEKST PROVEDBE

         1.   Navedite podatke o propisima ili tržišnim rješenjima koji utječu na izbor novog osobnog automobila ili koji na drugi način mogu utjecati na odgovore u odnosu na informacije navedene u Direktivi. (O)
         1.1.   Ukratko navedite bilo koje propise koji se primjenjuju u vašoj državi članici u odnosu na osobne automobile ili ekonomičnost potrošnje goriva. Jasno navedite da li se i na koji način bilo koja od tih ekonomskih mjera razlikuje u primjeni u odnosu na gospodarske subjekte i potrošače-pojedince koji uzimaju u leasing ili kupuju novi(-e) osobni(-e) automobil(e) (npr. porezna olakšica za službeni automobil). (O)
         1.2.   Jesu li bilo koji propisi opisani u odgovoru na pitanje broj 1.1. vezani za oznaku, vodič ili plakat? Ako jesu, navedite podatke. (O)
         1.3.   Postoje li, pored gore navedenih, bilo koji propisi ili tržišna rješenja državnih tijela za osobni automobil koji mogu utjecati na izbor novog osobnog automobila ili utjecati na odgovore u odnosu na informacije navedene u Direktivi? Ako da, navedite podatke. (O)
         1.4.   Imate li saznanja o bilo kojim tržišnim rješenjima za osobne automobile, pored gore navedenih, koja nisu donijela državna tijela, a koja mogu utjecati na izbor novog osobnog automobila ili utjecati na odgovore u odnosu na informacije navedene u Direktivi? Ako da, navedite podatke. (O)
         2.   Podaci o preklapajućim ili prijašnjim informativnim inicijativama radi poticanja svijesti o pitanjima ekonomičnosti potrošnje goriva. (O)
         2.1.   Ukratko navedite podatke o bilo kojim inicijativama ili programima koji su u vašoj državi članici pokrenuti prije primjene odredaba Direktive radi poticanja svijesti o pitanjima ekonomičnosti potrošnje goriva među vozačima motocikala (npr. program označivanja ekonomičnoga goriva, televizijske i radijske kampanje). (O)

                     2.1.1.

                     Za takve uvedene programe, navedite razdoblje tijekom kojeg su primjenjivane te inicijative ili programi. (O)

                     2.1.2.

                     Za takve uvedene programe, ukratko opišite da li se pokazalo da takve inicijative imaju utjecaja i zaključke o razlozima utjecaja odnosno ne-utjecaja tih inicijativa (vidjeti gore). Alternativno se mogu dostaviti bilo koja izvješća o procjeni koja su sastavljena i koja udovoljavaju prethodno navedenim zahtjevima za informacijama. (O)

               2.2.   Jesu bi bilo koja dodatna „sredstva” informiranja korištena kao nadopuna odredaba Direktive 1999/94/EZ (npr. televizijske, radijske ili novinske kampanje; informativni dani, konferencije)? Za svako korišteno sredstvo, naznačite vrstu korištenog(-ih) sredstva, korišteni medij, trajanje primjene, procjenu troškova i procjenu broja ljudi do kojih se doprlo. (O)
         3.   Ukratko opišite strukturu tržišta osobnih automobila. (O)
         3.1.   Broj trgovaca registriranih u državi članici. (O)
         3.2.   Postotak neovisnih trgovaca (tj. trgovaca koji nisu u vlasništvu proizvođača) i postotak ovisnih trgovaca (tj. trgovaca u vlasništvu proizvođača). (O)
         3.3.   Postotak trgovaca s mono-franšizom i postotak trgovaca s multi-franšizom. (O)
         3.4.   Postotak novih automobila koja su registrirali (kupili ili uzeli u leasing) potrošači-pojedinci. (F)
         3.5.   Postotak novih automobila koja su registrirali (kupili ili uzeli u leasing) potrošači-gospodarski subjekti. (F)
         C.   OCJENA UČINKOVITOSTI ODREDABA DIREKTIVE I NJIHOVE PROVEDBE

         1.   Jeste li provodili studije o učinkovitosti Direktive 1999/94/EZ u pogledu bilo kojeg smanjenja ukupnih emisija CO2 ili određenih emisija CO2 iz osobnih automobila? Navedite rezultate i podatke o studijama. (F)
         2.   Jeste li provodili studije o troškovima i pogodnostima povezanima s primjenom ove Direktive (npr. za trgovce, državna tijela ili proizvođače motornih automobila) u pogledu proizvodnje i dijeljenja vodiča, oznaka i plakata? (F)
         2.1.   Navedite rezultate procjena troškova ili analiza troškova i koristi i jasno navedite korištene pretpostavke i metodologije. Procijenjeni troškovi moraju isključivo biti povrh troškova koji bi nastali da nije donesena Direktiva. (F)
         2.2.   Da li sva tijela smatraju da su troškovi prihvatljivi? Ako ne, navedite podatke. (F)
         2.3.   Kako je predviđeno smanjivanje troškova, ako je uopće predviđeno? (F)
         3.   Ocjena učinkovitosti Direktive u pogledu informiranja i utjecanja na potrošače. (O)

            Metode ocjenjivanja

         3.1.   Je li vaša država članica ocijenila stupanj svijesti potrošača o pitanjima ekonomičnosti potrošnje goriva prije primjene odredaba Direktive? Ako jest, navedite rezultate, donesene zaključke, podatke o korištenim metodama ocjenjivanja i procijenjene razine točnosti. Ako su provedena istraživanja, navedite podatke, uključujući broj ispitanika, procjene o točnosti i procjene o zastupljenosti. Također navedite razdoblje tijekom kojeg su ocjenjivanja bila provedena. (O)
         3.2.   Jeste li testirali različite oblike vodiča, oznaka ili plakata u uvjetima na terenu? Ako jeste, navedite podatke o metodama testiranja i uvjetima, kao i rezultate testova. (O)
         3.3.   Je li vaša država članica ocijenila učinkovitost odredaba Direktive (tj. oznake, vodiča, plakata i promotivnih materijala) u pogledu omogućavanja potrošaču da donese informiranu odluku? Je li vaša država članica ocijenila razmišljanja i odgovore potrošača u pogledu informacija o ekonomičnosti potrošnje goriva koje pruža Direktiva? Ako jest, navedite podatke o bilo kojim provedenim postupcima ocjenjivanja, korištenim metodama i procijenjenim razinama točnosti. Ako su provedena istraživanja, navedite podatke, uključujući broj ispitanika, procjene o točnosti i procjene o zastupljenosti. Također navedite razdoblje tijekom kojeg su ocjenjivanja bila provedena. (O)

            Svijest i shvaćanje potrošača o pitanjima ekonomičnosti potrošnje goriva

         3.4.   Koliko je razvijena svijest i shvaćanje potrošača o pitanjima ekonomičnosti potrošnje goriva? (F)
         3.4.1.   Kako potrošači-pojedinci i potrošači-gospodarski subjekti ocjenjuju različite faktore koji se mogu razmatrati, uključujući ekonomičnost potrošnje goriva, prilikom izbora novog automobila radi kupnje ili uzimanja u leasing? (F)
         3.4.2.   Koliko je, prema mišljenju potrošača-pojedinaca i potrošača-gospodarskih subjekata, bitna razlika u pogledu ekonomičnosti potrošnje goriva između automobila iste veličine? (F)
         3.4.3.   Kako se važnost koju potrošači-gospodarski subjekti pridaju ekonomičnosti potrošnje goriva razlikuje s obzirom na namjeravano korištenje automobila, vozača, ekonomske faktore osim troškova goriva, politiku organizacije o zaštiti okoliša ili bilo koje druge važne faktore? (F)
         3.4.4.   Koliko su potrošači-pojedinci i potrošači-gospodarski subjekti svjesni globalnog zagrijavanja i klimatskih promjena i njihovih veza s potrošnjom goriva (fosilnih goriva)? (F)
         3.4.5.   Koliko se svijest i shvaćanje potrošača o pitanjima ekonomičnosti potrošnje goriva razlikuje s obzirom na socijalno-ekonomski status potrošača, dob potrošača, spol potrošača, važnost koju potrošač pridaje troškovima goriva i porezima na vozila, te bilo koje druge faktore za koje se smatra da su bitni? (F)
         3.4.6.   Prema mišljenju trgovaca, koliko je za potrošače-pojedince i potrošače-gospodarske subjekte bitna ekonomičnost potrošnje goriva? (F)
         3.4.7.   Prema mišljenju trgovaca, koliko često potrošači-pojedinci i potrošači-gospodarski subjekti postavljaju pitanja o ekonomičnosti potrošnje goriva? (F)

            Stav potrošača prema izvorima informacija o ekonomičnosti potrošnje goriva

         3.5.   Koje je mišljenje potrošača-pojedinaca i potrošača-gospodarskih subjekata u pogledu izvora informacija o ekonomičnosti potrošnje goriva? (F)
         3.5.1.   Za koje izvore informacija potrošači-pojedinci i potrošači-gospodarski subjekti smatraju da su bitni prilikom odabira novog osobnog automobila radi kupnje ili uzimanja u leasing, uključujući izvore informacija o ekonomičnosti potrošnje goriva koji su navedeni u Direktivi? (F)
         3.5.2.   S kojom lakoćom potrošači-pojedinci i potrošači-gospodarski subjekti dobivaju podatke o ekonomičnosti potrošnje goriva i uspoređuju ekonomičnost potrošnje goriva za različite automobile? (F)
         3.5.3.   S kojom lakoćom potrošači-pojedinci i potrošači-gospodarski subjekti dobivaju podatke o utjecaju na okoliš i uspoređuju podatke o utjecaju na okoliš za različite automobile? (F)

            Učinkovitost odredaba Direktive općenito

         3.6.   Koliko su učinkovite odredbe Direktive (tj. oznake, vodiči, plakati, promotivni materijali) u cjelini, u smislu omogućavanja potrošaču da donese informiranu odluku? (O)
         3.6.1.   Koju informativnu vrijednost potrošači-pojedinci i potrošači-gospodarski subjekti (i trgovci) pridaju programu informiranja o ekonomičnosti potrošnje goriva (tj. oznakama, vodičima, plakatima, promotivnim materijalima) u cjelini? Koliko se to razlikuje s obzirom na svijest potrošača o pitanjima ekonomičnosti potrošnje goriva, socijalno-ekonomski status potrošača, dob potrošača, spol potrošača, važnost koju potrošač pridaje troškovima goriva i porezima na vozila, te bilo koje druge faktore za koje se smatra da su bitni? (F)
         3.7.   Koliko odredbe Direktive utječu, u cjelini, na ponašanje potrošača? (O)
         3.7.1.   Koliko utjecajnim potrošači-pojedinci i potrošači-gospodarski subjekti (i trgovci) smatraju program informiranja o ekonomičnosti potrošnje goriva (tj. oznakama, vodičima, plakatima, promotivnim materijalima) u cjelini? Koliko se odgovor potrošača razlikuje s obzirom na svijest potrošača o pitanjima ekonomičnosti potrošnje goriva, socijalno-ekonomski status potrošača, dob potrošača, spol potrošača, važnost koju potrošač pridaje troškovima goriva i porezima na vozila, te bilo koje druge faktore za koje se smatra da su bitni? (F)
         3.7.2.   Kako potrošači-pojedinci prilagođavaju svoje ponašanje prilikom odabira automobila, kao posljedicu informiranja prema programu informiranja o ekonomičnosti potrošnje goriva određenom odredbama Direktive? Koliko se odgovor potrošača razlikuje s obzirom na svijest potrošača o pitanjima ekonomičnosti potrošnje goriva, mišljenje potrošača o utjecajnosti odredaba Direktive, socijalno-ekonomski status potrošača, dob potrošača, spol potrošača, važnost koju potrošač pridaje troškovima goriva i porezima na vozila, te bilo koje druge faktore za koje se smatra da su bitni? (F)

            Učinkovitost vodiča

         3.8.   Koliko je učinkovit vodič u smislu omogućavanja potrošaču da donese informiranu odluku? (O)
         3.8.1.   Koliki postotak potrošača-pojedinaca i potrošača-gospodarskih subjekata ima saznanja o vodiču i kako ih se informira o vodiču?
         3.8.2.   Kako potrošači-pojedinci i potrošači-gospodarski subjekti pribavljaju vodič? Zašto potrošači-pojedinci i potrošači-gospodarski subjekti koji imaju saznanja o vodiču ne pribavljaju vodič? Koliki postotak potrošača-pojedinaca i potrošača-gospodarskih subjekata kaže da na zahtjev nisu dobili vodič na prodajnom mjestu? (F)
         3.8.3.   Koliki postotak potrošača-pojedinaca i potrošača-gospodarskih subjekata uzima u obzir informacije u vodiču? (F)
         3.8.4.   Koliko jasnim i razumljivim potrošači-pojedinci i potrošači-gospodarski subjekti (i trgovci) smatraju vodič? (F)
         3.8.5.   Smatraju li potrošači-pojedinci i potrošači-gospodarski subjekti (i trgovci) da je vodič koristan? (F)
         3.8.6.   Smatraju li potrošači-pojedinci i potrošači-gospodarski subjekti (i trgovci) da se vodič može poboljšati? Koja poboljšanja preporučuju? (F)
         3.9.   Koliko je vodič utjecajan? (O)
         3.9.1.   Koliko je vodič utjecajan, prema mišljenju potrošača-pojedinaca i potrošača-gospodarskih subjekata (i trgovaca), u pogledu promicanja automobila s ekonomičnom potrošnjom goriva? (F)

            Učinkovitost oznake

         3.10.   Koliko je učinkovita oznaka u smislu omogućavanja potrošaču da donese informiranu odluku? (O)
         3.10.1.   Koliki postotak potrošača-pojedinaca i potrošača-gospodarskih subjekata vidjeti oznaku na automobilu ili pored automobila? (F)
         3.10.2.   Koliki postotak potrošača-pojedinaca i potrošača-gospodarskih subjekata kaže da ih je prodavač uputio na oznaku? Koliki postotak potrošača-pojedinaca i potrošača-gospodarskih subjekata kaže da im je prodavač objasnio oznaku? Koliki je postotak tih potrošača pitao prodavača da im objasni oznaku? (F)
         3.10.3.   Koliki postotak potrošača-pojedinaca i potrošača-gospodarskih subjekata čita oznaku? (F)
         3.10.4.   Koliko jasnom i razumljivom potrošači-pojedinci i potrošači-gospodarski subjekti (i trgovci) smatraju oznaku? (F)
         3.10.5.   Smatraju li potrošači-pojedinci i potrošači-gospodarski subjekti (i trgovci) da je oznaka korisna? (F)
         3.10.6.   Da li bi potrošači-pojedinci i potrošači-gospodarski subjekti preferirali da se u oznaci uspoređuje ekonomičnosti potrošnje goriva automobila u odnosu na druge automobile? Koju bi metodu usporedbe potrošači preferirali? (F)
         3.10.7.   Imaju li potrošači-pojedinci saznanja o Europskoj energetskoj oznaci za aparate? Da li potrošači-pojedinci preferiraju oblik Europske energetske oznake za aparate u odnosu na oblik koji se koristi za oznaku o ekonomičnosti potrošnje goriva? Da li bi potrošači-pojedinci preferirali da oznake za sve proizvode koji koriste energiju budu sličnog oblika? (F)
         3.10.8.   Smatraju li potrošači-pojedinci i potrošači-gospodarski subjekti (i trgovci) da se oznaka može poboljšati? Koja poboljšanja preporučuju? (F)
         3.11.   Koliko je utjecajna oznaka? (O)
         3.11.1.   Koliko je oznaka utjecajna, prema mišljenju potrošača-pojedinaca i potrošača-gospodarskih subjekata (i trgovaca), u pogledu promicanja automobila s ekonomičnom potrošnjom goriva? (F)

            Učinkovitost plakata (ili drugog oblika oglašavanja)

         3.12.   Koliko je učinkovit plakat (ili drugi oblik oglašavanja) u smislu omogućavanja potrošaču da donese informiranu odluku? (O)
         3.12.1.   Koliki postotak potrošača-pojedinaca i potrošača-gospodarskih subjekata vidjeti plakat (ili drugi oblik oglašavanja)? (F)
         3.12.2.   Što potrošači-pojedinci i potrošači-gospodarski subjekti saznaju iz plakata (ili drugog oblika oglašavanja)? (F)
         3.12.3.   Koliko jasnim i razumljivim potrošači-pojedinci i potrošači-gospodarski subjekti (i trgovci) smatraju plakat (ili drugi oblik oglašavanja)? (F)
         3.12.4.   Smatraju li potrošači-pojedinci i potrošači-gospodarski subjekti (i trgovci) da je plakat (ili drugi oblik oglašavanja) koristan? (F)
         3.12.5.   Smatraju li potrošači-pojedinci i potrošači-gospodarski subjekti (i trgovci) da se plakat (ili drugi oblik oglašavanja) može poboljšati? Koja poboljšanja preporučuju? (F)
         3.13.   Koliko je utjecajan plakat (ili drugi oblik oglašavanja)? (O)
         3.13.1.   Koliko je plakat (ili drugi oblik oglašavanja) utjecajan, prema mišljenju potrošača-pojedinaca i potrošača-gospodarskih subjekata (i trgovaca), u pogledu promicanja automobila s ekonomičnom potrošnjom goriva? (F)

            Učinkovitost drugih promotivnih materijala

         3.14.   Koliko su učinkovite odredbe Direktive za druge promotivne materijale u smislu omogućavanja potrošaču da donese informiranu odluku? (O)
         3.14.1.   Koliko potrošači-pojedinci i potrošači-gospodarski subjekti primjećuju informacije o ekonomičnosti potrošnje goriva na drugim promotivnim materijalima? (F)
         3.14.2.   Smatraju li potrošači-pojedinci i potrošači-gospodarski subjekti da je korisno jasno navesti podatke o ekonomičnosti potrošnje goriva na svim promotivnim materijalima? (F)
         3.15.   Koliko su utjecajne odredbe Direktive za druge promotivne materijale? (O)
         3.15.1.   Koliko su utjecajne odredbe Direktive za druge promotivne materijale, prema mišljenju potrošača-pojedinaca i potrošača-gospodarskih subjekata (i trgovaca), u pogledu promicanja automobila s ekonomičnom potrošnjom goriva? (F)
         3.16.   Navedite zaključke o učinkovitosti odredaba Direktive u pogledu informiranja i utjecanja na potrošače. (O)
         D.   OBLIK I PRIMJENA SREDSTAVA INFORMIRANJA

            Oblik oznake

         1.   Koji se oblik oznake koristi u vašoj državi članici? Navedite primjere. (O)
         1.1.   Da li oznaka uspoređuje ekonomičnost potrošnje goriva automobila na koje se odnosi u odnosu na ekonomičnost potrošnje goriva drugih automobila? Ako da, objasnite način usporedbe (npr. automobili se uspoređuju u odnosu na standard ekonomičnosti potrošnje goriva; automobili se razvrstavaju prema određenom sustavu razvrstavanja tako da se automobil može usporediti s drugim automobilima u istoj klasi). (O)
         1.2.   Ako se automobili razvrstavaju prema njihovoj ekonomičnosti potrošnje goriva, objasnite kako se sustav razvrstavanja primjenjuje na niz modela automobila na tržištu. Koliko se često stupnjevi razvrstavanja ažuriraju? Koji je stupanj voznog parka srednje ekonomičnosti potrošnje goriva? (O)
         1.3.   Ako su troškovi goriva navedeni u oznaci, navedite osnovu za njihov izračun (tj. korištenu udaljenost i troškove goriva po litri ili galonu za svaku vrstu goriva i broj godina itd.). (O)
         1.4.   Ako je na oznaci naveden „indeks ili stupanj zaštite okoliša” radi usporedbe utjecaja automobila na okoliš u odnosu na druge automobile, navedite izvor tih podataka i kako su oni izraženi. (O)
         1.5.   Ako su podaci o buci navedeni na oznaci, navedite izvor tih podataka i kako su oni izraženi. Ako su podaci o buci uspoređeni u odnosu na druge automobile, navedite način te usporedbe. (O)
         1.6.   Ako su podaci emisijama otrova navedeni na oznaci, navedite izvor tih podataka i kako su oni izraženi. Ako su ti podaci uspoređeni u odnosu na druge automobile, navedite način te usporedbe. (O)
         1.7.   Je li osmišljen sustav razvrstavanja osobnih automobila u određene klase za potrebe oznake? Ako jest, opišite način funkcioniranja tog sustava. (O)
         1.8.   Jesu li upućivanja na ekonomske prednosti ili nedostatke vozila, kao što su porezi – a koje mogu utjecati na vrstu izabranog automobila i stoga se povezati s ekonomičnošću potrošnje goriva – navedeni na oznaci? Objasnite način prikazivanja tih podataka. (O)
         1.9.   Pored gore navedenog, postoje li bilo koji drugi načini na koji vaša oznaka o ekonomičnosti potrošnje goriva nadilazi minimalne zahtjeve navedene u Prilogu I. Direktivi 1999/94/EZ? Navedite izvor tih podataka. Također objasnite zašto je oznaka oblikovana na taj(te) način(e). (O)
         1.10.   Postoje li planovi za usklađivanje oblika oznake u budućnosti? Ako postoje, navedite podatke, uključujući predviđeni(-e) datum(e), o izvoru bilo kojih podataka koji će biti dodani i razloge planiranih promjena. (O)

            Oblik vodiča

         2.   Koji se oblik vodiča koristi u vašoj državi članici? Navedite primjer(e). (O)
         2.1.   Da li se samo jedna verzija vodiča o ekonomičnosti potrošnje goriva koristi u vašoj državi članici (ne računajući verzije na različitim jezicima)? (O)
         2.2.   Ako su troškovi goriva navedeni u vodiču, navedite osnovu za njihov izračun (tj. korištenu udaljenost i troškove goriva po litri ili galonu za svaku vrstu goriva i broj godina itd.) (navedite ako je isto kao za oznaku). (O)
         2.3.   Ako se koristi „indeks ili stupanj zaštite okoliša” radi usporedbe utjecaja vozila na okoliš u odnosu na druga vozila, navedite izvor tih podataka (navedite ako je isto kao za oznaku). (O)
         2.4.   Ako su podaci o buci navedeni u vodiču, navedite izvor tih podataka i kako su oni izraženi. Ako su podaci o buci uspoređeni u odnosu na druge automobile, navedite način te usporedbe (navedite ako je isto kao za oznaku). (O)
         2.5.   Ako su podaci o emisijama otrova navedeni u vodiču, navedite kako su ti podaci izraženi. Ako su ti podaci uspoređeni u odnosu na druge automobile, navedite način te usporedbe. (O)
         2.6.   Je li osmišljen sustav razvrstavanja osobnih automobila u određene klase za potrebe vodiča? Ako jest, opišite način funkcioniranja tog sustava (navedite ako je isto kao za oznaku). (O)
         2.7.   Jesu li upućivanja na ekonomske prednosti ili nedostatke vozila, kao što su porezi – a koje mogu utjecati na vrstu izabranog automobila i stoga se povezati s ekonomičnošću potrošnje goriva – navedeni u vodiču? Objasnite način prikazivanja tih podataka. (O)
         2.8.   Jesu li stupnjevi ekonomičnosti potrošnje goriva navedeni u vodiču? Objasnite način prikazivanja tih podataka. (O)
         2.9.   Postoje li, pored gore navedenog, bilo koji drugi načini na koji vaš(i) vodič(i) nadilazi(-e) minimalne zahtjeve navedene u Prilogu I. Direktivi 1999/94/EZ? Ako da, opišite na koji način vodič nadilazi zahtjeve Direktive i navedite razloge za dodatne odredbe. (O)
         2.10.   Postoji li elektronska verzija vodiča? Navedite adresu internetske stranice, razdoblje funkcioniranja stranice i broj posjeta do danas. Jesu li dostupni alati za razvrstavanje i pretraživanje? Koliko često se ažurira elektronska verzija vodiča? Ukratko opišite njezin sadržaj i oblik. (O)
         2.11.   Postoje li planovi za usklađivanje papirnog ili elektronskog oblika vodiča u budućnosti? Ako postoje, navedite podatke, uključujući predviđeni(-e) datum(e), o izvoru bilo kojih podataka koji će biti dodani i razloge planiranih promjena. (O)

            Oblik plakata (ili drugog oblika oglašavanja)

         3.   Koji se oblik plakata (ili drugog oblika oglašavanja) koristi u vašoj državi članici? Navedite primjere. (O)
         3.1.   Je li vaša država članica odredila bilo koje odredbe, pored odredaba Direktive 1999/94/EZ, za plakate (ili druge oblike oglašavanja) o ekonomičnosti potrošnje goriva? Ako jest, navedite dodatne odredbe određene u zakonodavstvu ili politikama vaše države članice i navedite razloge za te dodatne odredbe. (O)
         3.2.   Postoje li planovi za usklađivanje oblika plakata (ili drugog oblika oglašavanja) u budućnosti? Ako postoje, navedite podatke, uključujući predviđeni(-e) datum(e), o izvoru bilo kojih podataka koji će biti dodani i razloge planiranih promjena. (O)

            Oblik promotivnog materijala

         4.   Koji se oblik koristi za promotivne materijale? (O)
         4.1.   Je li vaša država članica odredila bilo koje odredbe, pored odredaba Direktive 1999/94/EZ, za „druge promotivne materijale”? Ako jest, navedite dodatne odredbe određene u zakonodavstvu ili politikama vaše države članice i navedite razloge za te dodatne odredbe. (O)
         4.2.   Ima li vaša država članica bilo koje odredbe za nedokumentarne promotivne materijale (npr. internet, televizija, radio)? Ako da, navedite te odredbe. (O)
         4.3.   Postoje li planovi za usklađivanje postojećih odredaba za dokumentarne ili nedokumentarne promotivne materijale u budućnosti? Ako postoje, navedite podatke, uključujući predviđeni(-e) datum(e), o izvoru bilo kojih podataka koji će biti dodani i razloge planiranih promjena. (O)

            Usklađivanje oblika nakon provedbe Direktive

         5.   Jesu li bilo koje od odredaba Direktive primijenjene u vašoj državi članici (npr. plakat, vodič, oznaka) izmijenjene tijekom razdoblja ocjenjivanja (tj. od izvorne primjene odredaba Direktive u vašoj državi)? (O)
         5.1.   Navedite koje su odredbe Direktive 1999/94/EZ, koje su provođene od 18. siječnja 2001., naknadno izmijenjene. Ako je moguće, navedite primjere (npr. oznaka, vodič). (O)
         5.2.   Navedite razloge za različite izmjene. (O)
         E.   PITANJA PROVEDBE

            Općenito

         1.   Kako su odgovornosti podijeljene između državnih tijela, trgovaca, proizvođača i uvoznika? (O)
         1.1.   Tko je odgovoran za nadzor nad oblikovanjem, proizvodnjom i dijeljenjem vodiča? (O)
         1.2.   Tko je odgovoran za nadzor nad oblikovanjem, proizvodnjom i dijeljenjem oznaka? (O)
         1.3.   Tko plaća troškove proizvodnje i dijeljenja vodiča, oznaka i plakata? (O)
         2.   Koji su sustavi uspostavljeni za proizvodnju, upravljanje i pružanje informacija? (O)
         2.1.   Koliko se vodiča tiska svake godine? Kako i kome se dijeli vodiče? (O)
         2.2.   Kako trgovci pribavljaju oznake? (O)
         2.3.   Kako trgovci pribavljaju plakate? (O)
         2.4.   Koji je učinkovitiji način, prema mišljenju trgovaca, za pribavljanje oznaka, vodiča i plakata (ili drugih oblika oglašavanja) i koje su, prema njihovom mišljenju, prepreke uvođenju takvih poželjnijih sustava? (F)
         3.   Mislite li nastaviti koristiti vaše postojeće sustave proizvodnje i dijeljenja vodiča, oznaka i plakata? Ako ne, navedite podatke i razloge u pogledu namjeravanih usklađivanja i navedite kada se predviđa stupanje na snagu takvih izmjena. (O)
         4.   Do kojeg je datuma vaša država članica provodila odredbe Direktive 1999/94/EZ? Navedite ako su različite odredbe stupile na snagu u različito vrijeme. (O)
         5.   Je li ocijenjen stupanj usklađenosti s odredbama Direktive? Ako jest, navedite podatke o bilo kojim korištenim metodama ocjenjivanja i procijenjenim razinama točnosti. Jasno navedite ako se aspekti ocjenjivanja razlikuju za oznaku, plakat, vodič i promotivne materijale. Ako su provedena istraživanja, navedite podatke, uključujući broj ispitanika, procjene o točnosti i procjene o zastupljenosti. Također navedite razdoblje tijekom kojeg su ocjenjivanja bila provedena. (O)
         6.   Koji je stupanj usklađenosti s odredbama Direktive? (O)

            Usklađenost oznake

         6.1.   Je li sadržaj i oblik oznake u skladu s odredbama Direktive i je li oznaka prikazana u skladu s odredbama Direktive? (O)
         6.1.1.   Jesu li oznake u skladu sa standardiziranim oblikom radi postizanja lakšeg prepoznavanja od strane potrošača? (O)
         6.1.2.   Jesu li oznake veličine A4 (tj. 297 mm × 210 mm)? (O)
         6.1.3.   Da li oznake sadrže informacije o potrošnji goriva i emisijama CO2 u skladu s Prilogom I. Direktivi? (O)
         6.1.4.   Da li oznake sadrže tekst određen u Prilogu I. Direktivi u pogledu dostupnosti vodiča i emisija CO2? (O)
         6.1.5.   Koliko posto automobila ima odgovarajuću oznaku koja je u skladu sa svim odredbama Direktive? (F)
         6.1.6.   Koliki postotak automobila ima oznaku prilijepljenu na automobil? (F)
         6.1.7.   Koliki postotak automobila ima oznaku na odgovarajućoj udaljenosti od automobila? (F)
         6.1.8.   Koliki postotak automobila nema oznaku priljepljenu na automobil ili postavljenu u blizini automobila? Koji su razlozi, prema mišljenju trgovaca, za nepostavljanje oznake na automobil ili pored automobila? (F)
         6.1.9.   Koliki postotak automobila ima oznaku koja je prekrivena? (F)
         6.1.10.   Koliki postotak automobila ima oznaku koja je oštećena? (F)
         6.1.11.   Koliki postotak automobila ima oznaku koja točno ne odgovara automobilu? (F)
         6.1.12.   Koliki postotak automobila ima oznaku čiji sadržaj nije u skladu s Direktivom? Koji su razlozi, u slučajevima kada sadržaj oznake nije u skladu s Direktivom, za neusklađenost sadržaja? (F)
         6.1.13.   Koliki postotak automobila ima oznaku čiji oblik nije u skladu s Direktivom? Koji su razlozi, u slučajevima kada oblik oznake nije u skladu s Direktivom, za neusklađenost oblika? (F)
         6.1.14.   Navedite podatke o bilo kojim slučajevima oznaka sa zbunjujućim oznakama, simbolima ili napisima na oznaci koji se odnose na ekonomičnost potrošnje goriva ili na emisije CO2, a koji nisu u skladu sa zahtjevima Direktive. (O)
         6.1.15.   Postoje li bilo koji slučajevi konkurentskih oznaka postavljenih na automobilima koje sadrže informacije koje se odnose na ekonomičnost potrošnje goriva i koje proturječe informacijama navedenima u službenoj oznaci? Ako postoje, navedite te slučajeve. (F)
         6.2.   Navedite zaključke u pogledu oznake i usklađenosti s odredbama Direktive. (O)

            Usklađenost vodiča

         6.3.   Je li sadržaj i oblik vodiča u skladu s odredbama Direktive i da li se vodič dijeli u skladu s odredbama Direktive? (O)
         6.3.1.   Koja je veličina vodiča i koliko stranica ima vodič? (O)
         6.3.2.   Jesu li modeli automobila grupirani po marki automobila i abecednim redom? (O)
         6.3.3.   Pored grupiranja abecednim redom, jesu li modeli automobila grupirani na druge načine? Opišite kako su grupirani modeli. (O)
         6.3.4.   Koliko često se vodič ažurira? (O)
         6.3.5.   Kada je vodič ažuriran da li sadrži popis novih modela osobnih automobila dostupnih na datum objave tog ažuriranog vodiča? (O)
         6.3.6.   Za svaki model naveden u popisu, je li vrsta goriva, brojčana vrijednost službene potrošnje goriva i službene emisije CO2 ispravno navedena u skladu s odredbama Direktive? (O)
         6.3.7.   Jesu li bilo koji drugi podaci, pored podataka određenih u Direktivi, navedeni za svaki model naveden u popisu? Ako jesu, navedite podatke i razloge za njihovo uključivanje u vodič. (O)
         6.3.8.   Jesu li u vodiču korištene druge zbunjujuće oznake, simboli ili napisi koji se odnose na potrošnju goriva ili emisije CO2, a koji nisu u skladu sa zahtjevima Direktive? Ako jesu, navedite podatke. (O)
         6.3.9.   Postoje li bilo koji slučajevi konkurentskih vodiča postavljenih u prodajnim salonima koje sadrže informacije koje se odnose na ekonomičnost potrošnje goriva i koje proturječe informacijama navedenima u službenom vodiču? Ako postoje, navedite te slučajeve. (F)
         6.3.10.   Koliko posto trgovaca ima besplatni vodič dostupan na prodajnom mjestu a koliko posto nema besplatan vodič? Zašto besplatan vodič nije dostupan na prodajnom mjestu? (F)
         6.3.11.   Imaju li trgovci problema s dostavom vodiča? (F)
         6.3.12.   Je li vodič izložen na prodajnom mjestu? Zašto trgovci ne izlažu vodič? (F)
         6.4.   Navedite zaključke u pogledu vodiča i usklađenosti s odredbama Direktive. (O)

            Usklađenost plakata (ili drugog oblika oglašavanja)

         6.5.   Je li sadržaj i oblik plakata (ili drugog oblika oglašavanja) u skladu s odredbama Direktive i da li se plakat (ili drugi oblik oglašavanja) postavlja u skladu s odredbama Direktive? (O)
         6.5.1.   Koliko posto trgovaca ne postavlja plakat (ili drugi oblik oglašavanja) na prodajnom mjestu? (F)
         6.5.2.   Koliko posto trgovaca ne postavlja plakat (ili drugi oblik oglašavanja) na istaknutom dijelu prodajnog mjesta? (F)
         6.5.3.   Na koji način plakati (ili drugi oblici oglašavanja) koji se postavljaju na prodajnom mjestu nisu u skladu s Direktivom? (F)
         6.5.4.   Koje razloge navode trgovci za nepostavljanje plakata (ili drugog oblika oglašavanja) o ekonomičnoj potrošnji goriva? (F)
         6.5.5.   Koje razloge navode trgovci za nepostavljanje plakata (ili drugog oblika oglašavanja) o ekonomičnoj potrošnji goriva na istaknutom mjestu? (F)
         6.5.6.   Koje razloge navode trgovci za slučajeve kada oblik ili sadržaj plakata (ili drugog oblika oglašavanja) nije u skladu s Direktivom? (F)
         6.6.   Navedite zaključke u pogledu plakata (ili drugog oblika oglašavanja) i usklađenosti s odredbama Direktive. (O)

            Usklađenost ostalih promotivnih materijala

         6.7.   Jesu li promotivni materijali u skladu s odredbama Direktive? (O)
         6.8.   Navedite slučajeve kada je utvrđeno da promotivni materijali nisu u skladu s odredbama Direktive? (O)
         6.9.   Navedite zaključke u pogledu usklađenosti promotivnih materijala s odredbama Direktive. (O)

            Ocjena trendova usklađenosti

         6.10.   Kako se usklađenost trgovaca (u pogledu postavljanja oznake i plakata te u pogledu dijeljenja vodiča u skladu s odredbama Direktive) razlikuje po regijama i vrstama trgovaca (tj. neovisnih i ovisnih trgovaca, trgovaca s mono- ili multi-franšizom; po proizvođačima)? (F)
         6.11.   Kako se usklađenost trgovaca (u pogledu postavljanja oznake i plakata te u pogledu dijeljenja vodiča u skladu s odredbama Direktive) razlikuje u pogledu sustava bonusa (provizije) koji se koriste za nagrađivanje prodavača? (F)
         6.12.   Kako se stupanj usklađenosti u vašoj državi članici razlikuje u pogledu svijesti potrošača o ekonomičnosti potrošnje goriva i u pogledu procijenjenog utjecaja odredaba Direktive na ponašanje potrošača. (F)

            Sustav kažnjavanja

         6.13.   Koji je sustav kažnjavanja osmislila vaša država članica radi primjene na povrede odredaba nacionalnih propisa donesenih u skladu s ovom Direktivom? (O)
         6.13.1.   Je li vaša država članica odredila kazne primjenjive na povrede odredaba nacionalnih propisa donesenih u skladu s ovom Direktivom? (O)
         6.13.2.   Opišite sustav kažnjavanja. (O)
         6.13.3.   Jesu li izrečene bilo koje kazne? Ako jesu, kome su kazne određene i koji je oblik kazne primijenjen? (O)

            Sustav grupiranja

         7.   Članak 2. stavci 5. i 6. Direktive određuju da se izvedbe i varijante vrste vozila mogu grupirati u jedan model. Je li takav sustav grupiranja razvijen? Navedite osnovu na kojoj je sustav grupiranja razvijen. Navedite kako je sustav grupiranja primijenjen na odredbe Direktive. (F)
         F.   PRIMJENA NA DRUGE MEDIJE

                     1.

                     Jeste li i/ili namjeravate dalje razvijati sustav informiranja na npr. druge medije? Ako da, kako i u koju svrhu? (F)

                     2.

                     Jeste li ispitali bilo koje zamjenske medije na terenu? Ako jeste, navedite podatke o metodama i uvjetima testiranja, te o rezultatima testiranja. (F)

                     3.

                     Jeste li utvrdili pravne i institucionalne prepreke za proširenje zahtjeva za promotivne materijale na druge medije? Ako jeste, navedite podatke. (F)

               G.   SVEUKUPNA OCJENA

                     1.

                     Navedite glavne pouke koje ste izveli iz provedbe Direktive (i dodatnih odredaba zakonodavstva vaše države članice). (F)

                     2.

                     Navedite radnju za koju smatrate da je najhitnija radi poboljšanja učinkovitosti Direktive u vašoj državi članici i u Europskoj uniji. (F)

            (*)  U slučaju da više osoba (ili organizacija/odjela) popunjava obrazac, navedite gore navedene podatke za svaki pojedini slučaj.


Odluka Komisije od 06/07/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7572 - OG CAPITAL / KEM ONE INNOVATIVE VINYLS) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2008/636/EZ: Odluka Komisije od 22. srpnja 2008. o utvrđivanju popisa trećih zemalja iz kojih države članice odobravaju uvoz jajnih stanica i zametaka svinja (priopćena pod brojem dokumenta C (2008) 3671)  Tekst značajan za EGP

text:
               03/Sv. 52

               HR

               Službeni list Europske unije

               40

         32008D0636

               L 206/32

               SLUŽBENI LIST EUROPSKE UNIJE

         ODLUKA KOMISIJE
   od 22. srpnja 2008.
   o utvrđivanju popisa trećih zemalja iz kojih države članice odobravaju uvoz jajnih stanica i zametaka svinja
   (priopćena pod brojem dokumenta C (2008) 3671)
   (Tekst značajan za EGP)
   (2008/636/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 92/65/EEZ od 13. srpnja 1992. o utvrđivanju uvjeta zdravlja životinja kojima se uređuje trgovina i uvoz u Zajednicu životinja, sjemena, jajnih stanica i zametaka koji ne podliježu uvjetima zdravlja životinja utvrđenima u određenim propisima Zajednice iz Priloga A dijela I. Direktive 90/425/EEZ (1), a posebno uvodnu rečenicu članka 17. stavka 3. točke (a) i članak 28. Direktive,
   budući da:

               (1)

               Direktiva 92/65/EEZ utvrđuje uvjete zdravlja životinja kojima se uređuje trgovina i uvoz u Zajednicu životinja, sjemena, jajnih stanica i zametaka koji ne podliježu uvjetima zdravlja životinja utvrđenima u određenim propisima Zajednice iz Direktive. Ona također predviđa utvrđivanje popisa onih trećih zemalja ili dijelova trećih zemalja koje su u mogućnosti osigurati jamstva istovjetna onima iz Direktive i iz kojih države članice mogu uvoziti sjeme, jajne stanice i zametke svinja.

               (2)

               Dio III. Priloga Odluci Komisije 94/63/EZ od 31. siječnja 1994. o sastavljanju privremenog popisa trećih zemalja iz kojih države članice dopuštaju uvoz sjemena, jajnih stanica i zametaka ovaca, koza i kopitara, te jajnih stanica i zametaka svinja (2) utvrđuje popis trećih zemalja iz kojih države članice moraju odobriti uvoz jajnih stanica i zametaka svinja te trećih zemalja iz kojih je uvoz sjemena svinja dopušten na temelju Odluke Komisije 2002/613/EZ od 19. srpnja 2002. o propisivanju uvjeta za uvoz sjemena domaćih svinja (3).

               (3)

               Odluka 94/63/EZ je bila izmijenjena nekoliko puta kako bi se uzeo u obzir novi znanstveni i tehnološki napredak. Trenutno se primjenjuje na sjeme, jajne stanice i zametke ovaca i koza te na jajne stanice i zametke svinja.

               (4)

               Komisija namjerava propisati u zasebnom aktu uvjete zdravlja životinja za uvoz u Zajednicu sjemena, jajnih stanica i zametaka ovaca i koza, uključujući popis trećih zemalja iz kojih države članice moraju odobriti uvoz ovih proizvoda.

               (5)

               Odluka 2002/613/EZ utvrđuje popis trećih zemalja iz kojih države članice moraju dopustiti uvoz sjemena svinja. Taj popis se temelji na zdravstvenom statusu životinja u trećim zemljama iz kojih države članice moraju odobriti uvoz živih svinja. S obzirom da nema znanstvenih dokaza pomoću kojih bi se moglo zaključiti da bi se s obradom zametka mogao smanjiti rizik glavnih egzotičnih zaraznih bolesti zbog zdravstvenog statusa donatora svinje i nerasta, primjereno je u interesu dosljednosti i usklađenosti zakonodavstva Zajednice pri utvrđivanju popisa trećih zemalja iz kojih države članice odobravaju uvoz jajnih stanica i zametaka navedenih vrsta pozivanje na taj popis u ovoj Odluci.

               (6)

               Zbog jasnoće zakonodavstva Zajednice, primjereno je Odluku 94/63/EZ staviti izvan snage.

               (7)

               Mjere predviđene ovom Odlukom su u skladu s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Države članice odobravaju uvoz jajnih stanica i zametaka svinja iz trećih zemalja iz kojih je odobren uvoz sjemena svinja u skladu s člankom 1. Odluke 2002/613/EZ.
   Članak 2.
   Odluka 94/63/EZ stavlja se izvan snage.
   Članak 3.
   Ova se Odluka primjenjuje od 1. rujna 2008.
   Članak 4.
   Ova je Odluka upućena državama članicama.

      Sastavljeno u Bruxellesu 22. srpnja 2008.

            Za Komisiju

         Androulla VASSILIOU

            Članica Komisije

      (1)  SL L 268, 14.9.1992., str. 54. Direktiva kako je zadnje izmijenjena Odlukom Komisije 2007/265/EZ/SL L 114, 1.5.2007., str. 17.).

      (2)  SL L 28, 2.2.1994., str. 47. Odluka kako je zadnje izmijenjena Odlukom 2004/211/EZ (SL L 73, 11.3.2004., str. 1.).

      (3)  SL L 196, 25.7.2002., str. 45. Odluka kako je zadnje izmijenjena Odlukom 2007/14/EZ (SL L 7, 12.1.2007., str. 28.)


title: Odluka br. 281/2012/EU Europskog parlamenta i Vijeća od 29. ožujka 2012. o izmjeni Odluke br. 573/2007/EZ o osnivanju Europskog fonda za izbjeglice za razdoblje od 2008. do 2013. kao dijela Općeg programa „Solidarnost i upravljanje migracijskim tokovima”

text:
               19/Sv. 13

               HR

               Službeni list Europske unije

               279

         32012D0281

               L 092/1

               SLUŽBENI LIST EUROPSKE UNIJE

         ODLUKA br. 281/2012/EU EUROPSKOG PARLAMENTA I VIJEĆA
   od 29. ožujka 2012.
   o izmjeni Odluke br. 573/2007/EZ o osnivanju Europskog fonda za izbjeglice za razdoblje od 2008. do 2013. kao dijela Općeg programa „Solidarnost i upravljanje migracijskim tokovima”
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske zajednice, a posebno njegov članak 78. stavak 2. točku (g),
   uzimajući u obzir prijedlog Europske komisije,
   djelujući u skladu s redovnim zakonskim postupkom (1),
   budući da:

               (1)

               S obzirom na uspostavu zajedničkog programa EU-a o ponovnom naseljavanju čiji je cilj povećanje utjecaja napora Unije u pogledu ponovnog nastanjivanja u pružanju zaštitu izbjeglicama, te najvećim mogućim povećanjem strateškog utjecaja ponovnog naseljavanja boljim usmjeravanjem na one osobe koje najviše trebaju ponovno naseljavanje, zajednički prvenstveni ciljevi u pogledu ponovnog naseljavanja trebaju se utvrditi na razini Unije.

               (2)

               Članak 80. Ugovora o funkcioniranju Europske unije predviđa da politike Unije navedene u poglavlju o graničnim provjerama, azilu i migracijama i njihove provedbe se trebaju voditi načelom solidarnosti i pravične podjele odgovornosti, uključujući financijske učinke, između država članica te da, kada je potrebno, Akti Unije prema navedenom poglavlju trebaju sadržavati odgovarajuće mjere radi ostvarivanja tog načela.

               (3)

               U tu svrhu, posebni zajednički prioriteti Unije na području ponovnog naseljavanja za godinu 2013., kako su navedeni u Prilogu Odluci br. 573/2007/EZ Europskog parlamenta i Vijeća (2) tom Odlukom, utvrđeni su na temelju dvije kategorije, od kojih prva treba uključivati osobe iz posebne kategorije za koje vrijede kriteriji Visokog predstavnika Ujedinjenih naroda za izbjeglice (UNHCR) za ponovno naseljavanje, a druga uključuje osobe iz zemlje ili regije koja je navedena u godišnjem planu UNHCR-a za ponovno naseljavanje i u kojoj bi zajedničke akcije Unije imale znatan utjecaj na pružanje potrebne zaštite.

               (4)

               Uzimajući u obzir potrebe ponovnog naseljavanja iz Priloga Odluci 573/2007/EZ koji je dodan tom Odlukom, u kojoj se navode posebni zajednički prioriteti Unije u pogledu ponovnog naseljavanja, potrebno je pružiti dodatnu financijsku podršku za ponovno naseljavanje osoba u pogledu posebnih zemljopisnih regija i nacionalnosti, kao i posebnih kategorija izbjeglica koji se imaju ponovno naseliti, kada je ponovno naseljavanje određeno kao najvažniji odgovor na njihove posebne potrebe.

               (5)

               Budući da je važno strateško korištenje ponovnog naseljavanja iz zemalja ili regija utvrđenih za provedbu regionalnih programa zaštite, potrebno je pružiti dodatnu financijsku potporu za ponovno naseljavanje osoba iz Tanzanije, istočne Europe (Bjelarusa, Republike Moldavije i Ukrajine), Afričkog roga (Džibutija, Kenije i Jemena) te Sjeverne Afrike (Egipta, Libije i Tunisa), te iz drugih zemalja ili regija koje su za to utvrđene u budućnosti.

               (6)

               S ciljem poticanja država članica da se uključe u akcije ponovnog naseljavanja, jednako je potrebno pružati dodatnu financijsku potporu onim državama članicama koje se prve odluče za ponovno naseljavanje osoba.

               (7)

               Također je potrebno utvrditi pravila o opravdanosti troškova za dodatnu financijsku potporu za ponovno naseljavanje.

               (8)

               U skladu s člankom 3. i člankom 4.a stavkom 1. Protokola br. 21 o stajalištu Ujedinjene Kraljevine i Irske u pogledu područja slobode, sigurnosti i pravde koji je priložen uz Ugovor o Europskoj uniji i Ugovor o funkcioniranju Europske unije, Ujedinjena Kraljevina je obavijestila da želi sudjelovati u donošenju i primjeni ove Odluke.

               (9)

               U skladu s člancima 1. i 2. i člankom 4.a stavkom 1. Protokola br. 21 o stajalištu Ujedinjene Kraljevine i Irske u pogledu područja slobode, sigurnosti i pravde koji je priložen uz Ugovor o Europskoj uniji i Ugovor o funkcioniranju Europske unije, te ne dovodeći u pitanje članak 4. tog Protokola, Irska ne sudjeluje u donošenju ove Odluke, nije njom vezana, niti se na nju primjenjuje.

               (10)

               U skladu s člancima 1. i 2. Protokola br. 21 o stajalištu Danske koji je priložen uz Ugovor o Europskoj uniji i Ugovor o funkcioniranju Europske unije, Danska ne sudjeluje u donošenju ove Odluke, nije njome vezana, niti se na nju primjenjuje,

         DONIJELI SU OVU ODLUKU:
   Članak 1.
   Odluka br. 573/2007/EZ izmjenjuje se i glasi:

               1.

               Članak 13. izmjenjuje se i glasi:

                           (a)

                           stavak 3. zamjenjuje se sljedećim:
                           „3.   Države članice primaju fiksni iznos u skladu sa stavkom 3.a za svaku ponovno naseljenu osobu na temelju jednog ili više sljedećih prioriteta:

                                       (a)

                                       osobe iz zemlje ili regije koje su određene za provođenje regionalnih programa zaštite;

                                       (b)

                                       osobe iz jedne ili više ranjivih skupina:

                                                   —

                                                   ugrožena djeca ili žene,

                                                   —

                                                   maloljetnici bez pratnje,

                                                   —

                                                   osobe koje su preživjele nasilje i/ili mučenje,

                                                   —

                                                   osobe s ozbiljnim zdravstvenim potrebama koje je moguće zadovoljiti samo ako se te osobe ponovno nasele,

                                                   —

                                                   osobe koje zbog potrebe pravne i/ili fizičke zaštite trebaju hitno ili nužno ponovno naseljavanje;

                                       (c)

                                       posebni zajednički prioriteti Unije u području ponovnog naseljavanja za godinu 2013. iz Priloga ovoj Odluci.”;

                           (b)

                           umeće se sljedeći stavak:
                           „3.a   Države članice primaju fiksni iznos od 4 000 eura za svaku ponovno naseljenu osobu na temelju prioriteta iz stavka 3.
                           U svakom sljedećem slučaju fiksni se iznos povećava kako slijedi:

                                       —

                                       6 000 eura za svaku ponovno naseljenu osobu za države članice koje su već jednom primile fiksni iznos z ponovno naseljavanje iz Fonda,

                                       —

                                       5 000 eura za svaku ponovno naseljenu osobu za države članice koje su već primile fiksni iznos iz Fonda jednom tijekom prethodnih godina za ponovno naseljavanje iz Fonda.”

                           (c)

                           stavak 4. zamjenjuje se sljedećim:
                           „4.   Ako država članica ponovno naseli osobu na temelju više od jednog prioriteta Unije za ponovno naseljavanje iz stavka 3., za tu osobu fiksni iznos prima samo jednom.”;

                           (d)

                           stavak 6. zamjenjuje se sljedećim:
                           „6.   Države članice Komisiji do 1. svibnja 2012. dostavljaju procjenu broja osoba koje će one ponovno naseliti na temelju prioriteta iz stavka 3., tijekom naredne kalendarske godine, uključujući raščlanjivanje različitih kategorija iz tog stavka. Komisija dostavlja te podatke Odboru iz članka 52.”;

                           (e)

                           dodaje se sljedeći stavak:
                           „7.   O rezultatima i utjecaju financijske potpore za mjere ponovnog naseljavanja na temelju prioriteta iz stavka 3., države članice izvještavaju u izvješću iz članka 50. stavka 2., a Komisija u izvješću iz članka 50. stavka 3.”

               (2)

               U članku 35. dodaje se sljedeći stavak:
               „5.   Fiksni iznos za svaku ponovno naseljenu osobu državi se članici dodjeljuje okvirni iznos za svaku učinkovito ponovno nastanjenu osobu.”

               (3)

               Tekst iz Priloga ovoj Odluci dodaje se kao Prilog Odluci br. 573/2007/EZ.

         Članak 2.
   Ova Odluka stupa na snagu sljedećeg dana od dana objave u Službenom listu Europske unije.
   Članak 3.
   Ova je Odluka upućena državama članicama u skladu s Ugovorima.

      Sastavljeno u Bruxellesu 29. ožujka 2012.

            Za Europski parlament

            Predsjednik

         M. SCHULZ

            Za Vijeće

            Predsjednik

         N. WAMMEN

      (1)  Stajalište Europskog parlamenta od 18. svibnja 2010. (SL C 161 E, 31.5.2011., str. 161) i stajalište Vijeća s prvog čitanja od 8. ožujka 2012. (još nije objavljeno u Službenom listu). Stajalište Europskog parlamenta od 29. ožujka 2012. (još nije objavljeno u Službenom listu).

      (2)  SL L 144, 6.6.2007., str. 1.
   PRILOG

         „PRILOG

            Popis posebnih zajedničkih prioriteta Unije na području ponovnog naseljavanja za godinu 2013.

                     (1)

                     Kongoanske izbjeglice na području Velikih jezera (Burundi, Malavi, Ruanda i Zambija);

                     (2)

                     Izbjeglice iz Iraka u Turskoj, Siriji, Libanonu i Jordanu;

                     (3)

                     Afganistanske izbjeglice u Turskoj, Pakistanu i Iranu;

                     (4)

                     Somalijske izbjeglice u Etiopiji;

                     (5)

                     Burmanske izbjeglice u Bangladešu, Maleziji i Tajlandu;

                     (6)

                     Eritrejske izbjeglice u istočnom Sudanu.”


title: 1999/92/EZ: Odluka Komisije od 25. siječnja 1999. o postupku potvrđivanja sukladnosti građevnih proizvoda u skladu s člankom 20. stavkom 2. Direktive Vijeća 89/106/EEZ u vezi s laganim kompozitnim gredama i stupovima na bazi drveta (priopćena pod brojem dokumenta C(1999) 116)  Tekst značajan za EGP

text:
               13/Sv. 055

               HR

               Službeni list Europske unije

               20

         31999D0092

               L 029/49

               SLUŽBENI LIST EUROPSKE UNIJE

               25.01.1999.

      ODLUKA KOMISIJE

   od 25. siječnja 1999.
   o postupku potvrđivanja sukladnosti građevnih proizvoda u skladu s člankom 20. stavkom 2. Direktive Vijeća 89/106/EEZ u vezi s laganim kompozitnim gredama i stupovima na bazi drveta
   (priopćena pod brojem dokumenta C(1999) 116)
   (Tekst značajan za EGP)
   (1999/92/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 89/106/EEZ od 21. prosinca 1988. o usklađivanju zakona i drugih propisa država članica koji se odnose na građevne proizvode (1), kako je izmijenjena Direktivom 93/68/EEZ (2), a posebno njezin članak 13. stavak 4.,
   budući da Komisija mora između dva postupka za potvrđivanje sukladnosti proizvoda na temelju članka 13. stavka 3. Direktive 89/106/EEZ, izabrati onaj postupak koji „nameće najmanje obveza i koji je u skladu sa zahtjevima sigurnosti”; budući da zato treba odlučiti je li postojanje nadzornog sustava tvorničke proizvodnje za koji je odgovoran proizvođač potreban i dovoljan uvjet za potvrđivanje sukladnosti određenog proizvoda ili obitelji proizvoda ili je, zbog usklađivanja s kriterijima spomenutim u članku 13. stavku 4., potrebna intervencija ovlaštenog certifikacijskog tijela;
   budući da se člankom 13. stavkom 4. zahtijeva da tako utvrđen postupak mora biti naznačen u mandatima i u tehničkim specifikacijama; budući da je zato poželjno odrediti onaj koncept proizvoda ili obitelji proizvoda koji se koristi u mandatima i tehničkim specifikacijama;
   budući da su dva postupka predviđena u članku 13. stavku 3. podrobno opisana u Prilogu III. Direktivi 89/106/EEZ; budući da je zato potrebno jasno odrediti metode kojima se ova dva postupka moraju primijeniti, pozivanjem na Prilog III., za svaki proizvod ili obitelj proizvoda, s obzirom da Prilog III. daje prednost određenim sustavima;
   budući da postupak naveden u točki (a) članka 13. stavka 3. odgovara sustavima utvrđenim u prvoj mogućnosti, bez stalnog nadzora, i drugoj i trećoj mogućnost točke ii. odjeljka 2. Priloga III., dok postupak naveden u točki (b) članka 13. stavka 3. odgovara sustavima utvrđenim u točki i. odjeljka 2. Priloga III. i u prvoj mogućnosti, uz stalni nadzor, točke ii. odjeljka 2. Priloga III.;
   budući da su mjere predviđene u ovoj Odluci u skladu s mišljenjem Stalnog odbora za graditeljstvo,
   DONIJELA JE OVU ODLUKU:
   Članak 1.
   Sukladnost proizvoda navedenih u Prilogu I. potvrđuje se postupkom u kojem je, osim nadzornog sustava tvorničke proizvodnje kojim upravlja proizvođač, u procjenu i praćenje kontrole proizvodnje ili samog proizvoda uključeno ovlašteno certifikacijsko tijelo.
   Članak 2.
   Postupak potvrđivanja sukladnosti kako je utvrđen u Prilogu II. naznačen je u mandatima za
   smjernice europskog tehničkog dopuštenja.
   Članak 3.
   Ova je Odluka upućena državama članicama.

      Sastavljeno u Bruxellesu 25. siječnja 1999.

            Za Komisiju

         Martin BANGEMANN

            Član Komisije

      (1)  SL L 40, 11.2.1989., str. 12.

      (2)  SL L 220, 30.8.1993., str. 1.
   PRILOG I.

      Lagane kompozitne grede i stupovi na bazi drveta (uključujući T-grede, tj. kombinacije greda/ploča):

               —

               za uporabu u zgradama.

         PRILOG II.
   POTVRĐIVANJE SUKLADNOSTI
   OBITELJ PROIZVODA
   LAGANE KOMPOZITNE GREDE I STUPOVI NA BAZI DRVETA (1/1)
   1.   Sustavi potvrđivanja sukladnosti

   Za dolje navedeni proizvod/proizvode i namjenu/namjene, Europska organizacija za tehnička dopuštenja (u daljnjem tekstu: EOTA) mora odrediti slijedeći sustav/sustave potvrđivanja sukladnosti prema odgovarajućoj smjernici europskih tehničkih odobrenja:

               Proizvod/proizvodi

               Namjena

               Razina/razineiliategorija/kategorije K (reakcija na vatru) (otpornost na vatru)

               Sustav/sustavi potvrđivanja sukladnosti

               Lagane kompozitne grede i stupovi na bazi drveta (uključujući T-grede, tj. kombinacije greda/ploča)

               u zgradama

               bilo koja

               1

               Sustav 1: Vidjeti Direktivu 89/106/EEZ Prilog III. odjeljak 2. točka u., bez kontrolnog ispitivanja uzorka.

         Specifikacija sustava treba biti takva da se može primijeniti čak i kada ne treba utvrditi učinkovitost proizvoda za određenu karakteristiku jer najmanje jedna država članica nema nikakvih pravnih zahtjeva za takvu karakteristiku (vidjeti članak 2. stavak 1. Direktive 89/106/EEZ i, prema potrebi, točku 1.2.3 dokumenata za tumačenje). U tim slučajevima ovjera takve karakteristike ne smije biti nametnuta proizvođaču ako on ne želi deklarirati učinkovitost proizvoda u tom smislu.


title: 2011/869/EU: Odluka Komisije od 20. prosinca 2011. o izmjeni Odluke 2002/364/EZ o zajedničkim tehničkim specifikacijama za in vitro dijagnostičke medicinske proizvode (priopćena pod brojem dokumenta C(2011) 9398)  Tekst značajan za EGP

text:
               15/Sv. 015

               HR

               Službeni list Europske unije

               301

         32011D0869

               L 341/63

               SLUŽBENI LIST EUROPSKE UNIJE

               20.12.2011.

      ODLUKA KOMISIJE

   od 20. prosinca 2011.
   o izmjeni Odluke 2002/364/EZ o zajedničkim tehničkim specifikacijama za in vitro dijagnostičke medicinske proizvode
   (priopćena pod brojem dokumenta C(2011) 9398)
   (Tekst značajan za EGP)
   (2011/869/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 98/79/EZ Europskog parlamenta i Vijeća od 27. listopada 1998. o in vitro dijagnostičkim medicinskim proizvodima (1), a posebno njezin članak 5. stavak 3. drugi podstavak,
   budući da:

               (1)

               Zajedničke tehničke specifikacije za in vitro dijagnostičke medicinske proizvode utvrđene su u Odluci Komisije 2002/364/EZ (2).

               (2)

               U interesu javnog zdravlja primjereno je, kada je to moguće, sastaviti zajedničke tehničke specifikacije za proizvode navedene u Popisu A Priloga II. Direktivi 98/79/EZ.

               (3)

               Probe na varijantu Creutzfeldt-Jakobove bolesti (vCJD) za probir krvi, dijagnozu i potvrdu dodane su na Popis A Priloga II. Direktivi 98/79/EZ Direktivom Komisije 2011/100/EU (3).

               (4)

               Uzimajući u obzir stanje struke i aktualno znanstveno znanje o varijanti Creutzfeldt-Jakobove bolesti mogu se izraditi zajedničke tehničke specifikacije za probe za probir krvi na vCJD.

               (5)

               Mjere predviđene ovom Odlukom u skladu su s mišljenjem odbora osnovanog člankom 6. stavkom 2. Direktive Vijeća 90/385/EEZ (4) i spomenutog u članku 7. stavku 1. Direktive 98/79/EZ,

         DONIJELA JE OVU ODLUKU:
   Članak 1.
   Prilog Odluci 2002/364/EZ mijenja se u skladu s Prilogom ovoj Odluci.
   Članak 2.
   Ova se Odluka primjenjuje od 1. srpnja 2012.
   Međutim, države članice dopuštaju proizvođačima da zahtjeve navedene u Prilogu primjenjuju prije dana navedenog u prvom stavku ovog članka.
   Članak 3.
   Ova je Odluka upućena državama članicama.

      Sastavljeno u Bruxellesu 20. prosinca 2011.

            Za Komisiju

         John DALLI

            Član Komisije

      (1)  SL L 331, 7.12.1998., str. 1.

      (2)  SL L 131, 16.5.2002., str. 17.

      (3)  SL L 341, 22.12.2011., str. 50.

      (4)  SL L 189, 20.7.1990., str. 17.
   PRILOG

               1.

               Sljedeći odjeljak dodaje se na kraj odjeljka 3. Priloga Odluci 2002/364/EZ:

                           „3.7.

                           Zajedničke tehničke specifikacije za probe na varijantu Creutzfeldt-Jakobove bolesti (vCJD) za probir krvi

                     Zajedničke tehničke specifikacije za probe na varijantu Creutzfeldt-Jakobove bolesti (vCJD) za probir krvi navedene su u Tablici 11.”

               2.

               Sljedeća tablica dodaje se na kraj Priloga Odluci 2002/364/EZ:
               „Tablica 11

                  Probe na varijantu Creutzfeldt-Jakobove bolesti (vCJD) za probir krvi

                           Materijal

                           Broj uzoraka

                           Kriteriji prihvatljivosti

                           Analitička osjetljivost

                           Ekstrakt mozga s vCJD u ljudskoj plazmi (WHO referentni broj NHBY0/0003)

                           24 replikata svakog od tri razrjeđenja materijala pod WHO brojem NHBY0/0003
                           (1 × 104, 1 × 105, 1 × 106)

                           kod 23 od 24 replikata otkriveno
                           1 × 104

                           Ekstrakt slezene s vCJD u ljudskoj plazmi (10 % -tni homogenat slezene — NIBSC referentni broj NHSY0/0009)

                           24 replikata svakog od tri razrjeđenja materijala pod NIBSC brojem NHSY0/0009
                           (1 × 10, 1 × 102, 1 × 103)

                           kod 23 od 24 replikata otkriveno
                           1 × 10

                           Dijagnostička osjetljivost

                                       (A)

                                       Uzorci iz odgovarajućih životinjskih modela

                           Što više uzoraka je razumno moguće i dostupno, a najmanje 10 uzoraka

                           90 %

                                       (B)

                                       Uzorci uzeti od ljudi s poznatom kliničkom vCJD

                           Što više uzoraka je razumno moguće i dostupno, a najmanje 10 uzoraka

                           90 %

                           Samo u slučaju kada nije dostupno10 uzoraka:

                                       —

                                       broj testiranih uzoraka mora biti između 6 i 9

                                       —

                                       moraju se testirati svi dostupni uzorci

                           najviše jedan lažno negativni rezultat

                           Analitička specifičnost

                           Uzorci krvi kod kojih je moguća unakrsna reakcija

                           100

                           Dijagnostička specifičnost

                           Uzorci normalne ljudske plazme iz područja male izloženosti goveđoj spongiformnoj encefalopatiji

                           5 000

                           najmanje 99,5 %”


Odluka Komisije od 19/01/2016 u kojoj se određuje koncentracija kompatibilna sa zajedničkim tržištem (Predmet br. COMP/M.7802 - AMADEUS / NAVITAIRE) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 13/09/2013 u kojoj se određuje koncentracija kompatibilna sa zajedničkim tržištem (Predmet br. COMP/M.7027 - BREGAL / ISG) prema Uredbi Vijeća (EZ) br. 139/2004 (Samo je engleski tekst vjerodostojan)


title: 2010/574/EU: Odluka Europske središnje banke od 21. rujna 2010. o upravljanju kreditima EFSF-a državama članicama čija je valuta euro (ESB/2010/15)

text:
               01/Sv. 14

               HR

               Službeni list Europske unije

               95

         32010D0015(01)

               L 253/58

               SLUŽBENI LIST EUROPSKE UNIJE

         ODLUKA EUROPSKE SREDIŠNJE BANKE
   od 21. rujna 2010.
   o upravljanju kreditima EFSF-a državama članicama čija je valuta euro
   (ESB/2010/15)
   (2010/574/EU)
   IZVRŠNI ODBOR EUROPSKE SREDIŠNJE BANKE,
   uzimajući u obzir Statut Europskog sustava središnjih banaka i Europske središnje banke (dalje u tekstu „Statut ESSB-a”), a posebno njegove članke 17. i 21.,
   budući da:

               (1)

               U skladu s člankom 17. Statuta ESSB-a radi obavljanja svojih poslova Europska središnja banka (ESB) može otvarati račune za kreditne institucije, osobe javnog prava i druge sudionike na tržištu.

               (2)

               U skladu s člankom 21. stavcima 1. i 2. Statuta ESSB-a ESB može djelovati kao fiskalni agent za institucije, tijela, urede ili agencije Unije, središnje države, regionalna, lokalna ili druga tijela javne vlasti, ostala javnopravna tijela ili društva u većinskom državnom vlasništvu država članica.

               (3)

               Upućuje se na Okvirni sporazum o EFSF-u između država članica čija je valuta euro i Europskog društva za financijsku stabilnost, Société Anonyme (EFSF), javnoga dioničkog društva osnovanog u Luksemburgu čiji su dioničari države članice čija je valuta euro. Okvirni sporazum o EFSF-u stupio je na snagu i postao obvezujući 4. kolovoza 2010.

               (4)

               U skladu s Okvirnim sporazumom o EFSF-u i propisima EFSF-a EFSF je obvezan osigurati financiranje u obliku ugovora o kreditima (dalje u tekstu „ugovori o kreditima”) državama članicama čija je valuta euro ako te države članice imaju financijskih poteškoća, a sklopile su s Europskom komisijom memorandum o razumijevanju koji sadrži uvjete koji se odnose na vođenje politike.

               (5)

               Člankom 3. stavkom 5. Okvirnog sporazuma o EFSF-u predviđeno je da se isplata kredita koji je EFSF odobrio državi članici čija je valuta euro obavlja preko računa EFSF-a i dotične države članice zajmoprimca koji se za potrebe ugovora o kreditu otvaraju kod ESB-a. U skladu s člankom 12. stavkom 2. Okvirnog sporazuma o EFSF-u EFSF može ovlastiti ESB da djeluje kao njegov platni agent te može imenovati ESB da vodi njegov bankovni račun i račun vrijednosnih papira.

               (6)

               Potrebno je utvrditi odredbe o gotovinskom računu EFSF-a koji se otvara kod ESB-a za provedbu ugovora o kreditima,

         DONIO JE OVU ODLUKU:
   Članak 1.
   Otvaranje gotovinskog računa
   U skladu s Okvirnim sporazumom o EFSF-u i u vezi s ugovorima o kreditima ESB otvara gotovinski račun u ime EFSF-a.
   Članak 2.
   Prihvaćanje plaćanja na gotovinskom računu
   ESB prihvaća plaćanja u korist i na teret gotovinskog računa otvorenog u ime EFSF-a samo ako se ta plaćanja obavljaju u vezi s ugovorima o kreditima.
   Članak 3.
   Prihvaćanje uputa i upravljanje gotovinskim računom
   U vezi s gotovinskim računom otvorenim u ime EFSF-a ESB prihvaća upute isključivo od EFSF-a ili agenta kojeg EFSF može imenovati u skladu s Okvirnim sporazumom o EFSF-u da djeluje u njegovo ime te djeluje samo po tim uputama. Ako je imenovan agent i EFSF zahtijeva da ESB prihvati tog agenta, agent djeluje u vezi sa sljedećim aktivnostima: (a) davanjem uputa povezanih s gotovinskim računom otvorenim u ime EFSF-a; i (b) isključivim i trajnim upravljanjem navedenim računom.
   Članak 4.
   Stanje na gotovinskom računu
   Stanje na gotovinskom računu otvorenom u ime EFSF-a nakon obavljanja plaćanja povezanih s pojedinim ugovorom o kreditu ne smije biti pozitivno, a na taj gotovinski račun ne smiju se prenositi sredstva prije dana kada treba obaviti plaćanja povezana s pojedinim ugovorom o kreditu. Stanje na gotovinskom računu otvorenom u ime EFSF-a ne smije nikada biti negativno. Stoga se s gotovinskog računa otvorenog u ime EFSF-a ne smiju izvršavati plaćanja čiji iznos premašuje pozitivno stanje na tom računu.
   Članak 5.
   Remuneracija
   Bez obzira na prethodni članak 4., u slučaju da na gotovinskom računu otvorenom u ime EFSF-a postoji neko pozitivno prekonoćno stanje, ESB plaća kamate na to stanje na računu u iznosu istovjetnom važećoj pasivnoj kamatnoj stopi ESB-a po metodi stvarnog broja dana/360 dana. Na kamate koje ESB plaća na gotovinski račun ne utječe članak 2.
   Članak 6.
   Stupanje na snagu
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Frankfurtu na Majni 21. rujna 2010.

            Predsjednik ESB-a

         Jean-Claude TRICHET